ddrg/super_eurlex huggingface dataset:
20.

understreger, at den europæiske, nationale og regionale politik kun vil være effektiv, hvis der anvendes en reelt integreret forvaltning, der tager udgangspunkt i et samarbejde mellem de lokale, regionale, nationale, grænseoverskridende og europæiske offentlige myndigheder; opfordrer Kommissionen til at vurdere mulighederne for territorialt samarbejde med henblik på innovation på både nationalt og internationalt niveau inden for rammerne af hvert mål under samhørighedspolitikken og at analysere konsolideringsmulighederne for målet om europæisk territorialt samarbejde for at fremme det regionale samarbejde inden for innovation; anbefaler ligeledes parallelt med konsolideringen af målet om territorialt samarbejde (mål 3) at styrke muligheden for at træffe foranstaltninger vedrørende udviklingen af grænseoverskridende territorialt samarbejde inden for rammerne af mål 2; bemærker, at denne mulighed nu er muliggjort af artikel 37, stk. 6, litra b), i forordning (EF) nr. 1083/2006; er af den mening, at styrkelsen af det territoriale samarbejde uden ændringer af det samlede budget for samhørighedsmålene bør ledsages af et øget budget for dette udvidede territoriale samarbejde;
38.

opfordrer Kommissionen til at undersøge mulighederne for at styrke rollerne for menige medlemmer af ledelsen, herunder at sikre, at virksomhederne giver løbende uddannelse og uafhængige aflønningspakker, som afspejler den uafhængige rolle for de menige medlemmer af ledelsen samt for at give beføjelser til tilsynsorganer til at gennemføre samtaler med »autoriserede personer«;
12.

understreger, at omdirigeringen af bioaffald fra deponering bør øges; bemærker i denne forbindelse, at bioaffald kan bidrage til EU's mål om 20 % vedvarende energi inden 2020 og målene i EU-direktivet om brændstofkvalitet; minder om, at direktivet om vedvarende energi understøtter brugen af alle former for biomasse, herunder biologisk affald til energiformål, som en vedvarende energikilde, og at biobrændstoffer fra affald tæller dobbelt mod målet om 10 % vedvarende energi i transportsektoren; opfordrer derfor medlemsstaterne til i deres nationale lovgivning som led i en integreret affaldshierarki-politik at overveje udnyttelse af energien fra den bionedbrydelige del af affald og opfordrer dem til at videregive bedste praksis-idéer;
14.

opfordrer Kommissionen til at videreføre de eksisterende humanitære bistandsprogrammer og kommunikationskanaler i forhold til Nordkorea og til nøje at overvåge, at uddelingen af fødevarebistand og humanitær bistand i Nordkorea overholder internationale standarder for gennemsigtighed og ansvarlighed;
8.

ønsker at sikre, at Kommissionen fortsætter med at fremlægge detaljerede data om alle former for overtrædelser, og at Parlamentet får fri adgang til samtlige disse data, således at det bliver i stand til at udøve sin rolle med hensyn til at kontrollere Kommissionens opfyldelse af dens forpligtelser som traktatens vogter; påpeger, at indsamlingen og kategoriseringen af disse data bør foregå i tråd med tidligere årsberetninger, således at Parlamentet kan foretage en meningsfuld vurdering af de fremskridt, der gøres af Kommissionen, uanset om en overtrædelse er blevet behandlet via EU Pilot eller den oprindelige overtrædelsesprocedure;
K.

der henviser til, at det er bydende nødvendigt, at aktørerne inden for retsvæsenet ikke holdes ude fra opbygningen af en europæisk retskultur; der henviser til, at det er indlysende, at medlemsstaterne og de nationale faglige organer fortsat har ansvaret for at fastsætte, hvilke uddannelsestilbud der er bedst egnet til at dække advokaternes og deres klienters behov i hver enkelt medlemsstat, i overensstemmelse med nærhedsprincippet, og at de nationale faglige organer har de bedste forudsætninger for at identificere disse behov, fordi de er tættere på aktørerne inden for retsvæsenet og det marked, hvor de fungerer, men at disse organer også kan spille en vigtig rolle på europæisk plan; der henviser til, at det er særdeles vigtigt at inddrage og bygge videre på eksisterende strukturer, særlig universiteterne og de faglige organisationer; der henviser til, at der er behov for en gennemgribende revision af de juridiske uddannelser, videreuddannelsen af aktører inden for retsvæsenet og universiteternes læseplaner; der henviser til, at det er særdeles vigtigt at indlede seriøse overvejelser om, hvordan EU effektivt kan bidrage hertil og anspore de kompetente nationale myndigheder til at påtage sig ansvaret for dette projekt,
3.

understreger, at dette nye koncepts succes afhænger af en nøje afgrænsning af anvendelsesområde og af de forskellige involverede parters ansvarsområder, af præcise tidsfrister for gennemførelsen af de enkelte projekter, af målelige og realistiske målsætninger, der er så tæt orienteret mod markedet som muligt, med enkle administrative procedurer med hensyn til implementering og optimal formidling af og adgang til forskningsresultater; understreger i denne forbindelse desuden Kommissionens centrale ansvar for at sørge for de rette operationelle rammer og den rette vejledning for de enkelte projekter, der indgår under et enkelt partnerskab;
49.

støtter, at der i stigende grad indføres e-administration og it-værktøjer, og at der navnlig udvikles en forskningsdeltagerportal og indføres e-signatur; opfordrer Kommissionen til at indføre et integreret og brugervenligt onlinesystem; går ind for, at al elektronisk information om forvaltningen af programmerne gøres tilgængelig (identifikation, ansøgning, forhandling og rapportering); går ind for, at dette onlinesystem er til rådighed fra dag et af programmet, og at det er tilgængeligt i alle faser; er af den opfattelse, at videokonferencer bør fremmes som erstatning for personlige møder; henstiller, at e-administrationstjenesterne anvender åbne protokoller og formater i deres kommunikationsaktiviteter for at sikre åbenhed, tilgængelighed og interoperabilitet;
6.

understreger, at proportionalitet fortsat er et centralt princip i databeskyttelsespolitikker, og at enhver aftale eller politisk foranstaltning også skal bestå en proportionalitetstest, der viser, at den tager sigte på at nå traktatfæstede målsætninger og ikke går videre end nødvendigt for at nå disse målsætninger; gentager sin opfordring til Kommissionen om at forelægge Parlamentet faktuelle beviser for, at indsamling, lagring og behandling af PNR-oplysninger er nødvendig for hvert enkelt af de erklærede formål; gentager ligeledes sin opfordring til Kommissionen om at undersøge mindre påtrængende alternativer;
6.

anser det for vigtigt at gøre det klart, at ældre mennesker med og uden handicap og arbejdstagere, der nærmer sig pensionsalderen, ikke er en byrde for økonomien og samfundet og ikke udgør en hindring for modernisering af arbejdsprocesser, men snarere gennem deres erfaringer, deres opnåede resultater, deres viden og større loyalitet over for deres arbejdsplads er et sikkert aktiv og udgør en betragtelig merværdi; anser det for vigtigt at bekæmpe fordomme og alle former for forskelsbehandling og over for alle samfundsgrupper og at arbejde for et samfund, hvor ældre behandles på lige fod som mennesker med grundlæggende rettigheder; bemærker, at EU's politik vedrørende ældre bygger på princippet om »et samfund for alle«, og at alle de politiske foranstaltninger, der planlægges, derfor på enhver måde bør tjene til at stadfæste denne holdning; er overbevist om, at mennesker i alle aldre i samtlige medlemsstater skal tilbydes enhver mulighed for at deltage aktivt i samfundet, uanset alder; understreger, at unge mennesker er fremtiden, hvilket betyder, at politikskaberne skal tage hensyn til modernisering af samfundet og deltagelse for alle;
28.

bifalder Kasakhstans initiativ til som formand for OSCE at holde et OSCE-topmøde for at give politisk fremdrift til de igangværende drøftelser om sikkerhed inden for OSCE og styrke OSCE; anmoder Kommissionen og OSCE-medlemslandene om at opfordre Kasakhstan til forud for topmødet at træffe konkrete foranstaltninger til at beskytte og respektere de grundlæggende OSCE-værdier, såsom menneskerettighederne, retsstatsprincippet, ytringsfriheden, herunder afkriminalisering af frihedsrettigheder, samt sikre adgang til domstolsprøvelse; understreger, at de vigtigste prioriteter på topmødets dagsorden bør være at få styrket rammerne for kontrollen med konventionelle våben, styrket gennemførelsen af forpligtelserne under den menneskelige dimension og inden for alle tre dimensioner få styrket OSCE's kapacitet til at fremme konfliktforebyggelse, krisestyring og genopbygning efter konflikter, især i forbindelse med langtrukne konflikter;
20.

opfordrer Kommissionen til at sikre, at de skridt, der tages inden for handel og landbrug, ikke er i modstrid med hinanden, og til at anerkende, at der er behov for et sæt afbalancerede målsætninger, der sikrer fremskridt på handelsområdet og samtidig skaber en bæredygtig fremtid for husdyrsektoren i EU;
5.

bifalder den amerikanske regerings nye strategi over for Israel og opfordrer til, at der sættes nyt skub i det europæisk-amerikanske partnerskab med henblik på at tackle konflikten mellem Israel og Palæstina; bifalder i denne forbindelse, at der som meddelt i Washington den 2. september 2010 nu indledes direkte forhandlinger mellem Israel og Den Palæstinensiske Myndighed; påpeger, at der er behov for yderligere forhandlinger, der inden for en aftalt tidsramme kan føre til en tostatsløsning med Staten Israel og en uafhængig, demokratisk og levedygtig palæstinensisk stat, der lever side om side i fred og sikkerhed; understreger, at en samlet fred, som er en grundlæggende interesse for alle parter i regionen og EU, skal opnås på grundlag af de relevante resolutioner fra FN's Sikkerhedsråd, Madridprincipperne, herunder land for fred, køreplanen, de aftaler, som parterne tidligere har indgået, og understreger, at der er behov for Mellemøstkvartettens aktive engagement i fredsprocessen, hvor betydningen af det arabiske fredsinitiativ og det fortsatte samarbejde med arabiske partnere anerkendes; opfordrer indtrængende den israelske regering til at forny bosættelsesmoratoriet; kræver i den forbindelse et mere aktivt europæisk engagement over for Syrien og Libanon;
223.

konkluderer, at vi behøver mere Europa; mener, at der er et akut behov for politisk og intellektuelt lederskab for at få det europæiske projekt tilbage på den rette kurs; mener, at Kommissionen fuldt ud skal gore brug af sin initiativret på området for delte beføjelser, især inden for energipolitik, for at give EU mulighed for at møde de udfordringer, der venter forude; mener, at projektet med det miljømæssige og sociale indre marked, der understøtter Unionen, bør fuldendes; opfordrer indtrængende til, at mekanismerne for økonomisk styring i Unionen styrkes, især set ud fra behovet for bedre ansvarlighed, beredskabsforvaltning og koordination af økonomisk politik og beskæftigelsespolitik; hævder, at finans- og tilsynsreformdagsordenen hurtigt skal bevæge sig fremad, idet man ikke blot koncentrerer sig om de mangler, der er konstateret under krisen, men også arbejder på at udforme et finansielt system, der understøtter den reelle økonomi, fremmer den finansielle stabilitet og befordrer økonomisk vækst, langsigtede investeringer, jobskabelse, social samhørighed og fattigdomsbekæmpelse; anser det for nødvendigt at omforme beskatningssystemerne på en retfærdig måde og således, at det afskrækker fra skatteflugt og afholder fra udvikling af overdreven gearing, fremmer social retfærdighed, iværksætterånd og innovation; slår til yd for genoplivning af en bæredygtig social markedsøkonomi og de værdier, der er indlagt heri;
6.

støtter initiativet »Friends of Moldova«, som har deltagelse af adskillige udenrigsministre fra medlemsstaterne og EU's kommissær for udvidelse og naboskabspolitik, Štefan Füle, og som tager sigte på at udtrykke EU's klare støtte til og solidaritet med Republikken Moldova, og som er et klart signal om et stærkt tilsagn om at støtte landet i at få løst de udfordringer, det står over for; mener, at dette initiativ på effektiv vis vil hjælpe Republikken Moldova i forbindelse med gennemførelsen af interne reformer og bringe landet tættere på Den Europæiske Union;
C.

der henviser til, at Phnom Penh’s byret den 23. september 2010 dømte oppositionslederen, Sam Rainsy, in absentia til 10 års fængsel under anklage for spredning af falske oplysninger og forfalskning af offentlige dokumenter; der endvidere henviser til, at hans dom var baseret på en handling, der indebar civil ulydighed og bestod i, at han ved grænsen mellem Vietnam og Cambodja, som de to lande stadig strides om, rev seks midlertidige grænsepæle af træ op af jorden; der også henviser til, at denne handling fandt sted for at støtte landsbybeboere, som hævdede, at de var ofre for beslaglæggelse af jord, og at vietnameserne på ulovlig vis havde flyttet grænsepælene over på cambodjansk jord, i deres rismarker, og at deres klager til de lokale myndigheder ikke havde givet resultat,
26.

påpeger, at de aftaler, der er vedtaget inden for rammerne af WTO, og de bilaterale aftaler, der er under forhandling med visse latinamerikanske lande, har konsekvenser for de sårbare økonomier i regionerne i den yderste periferi, navnlig for så vidt angår lighederne mellem deres landbrugssektorer og dem på det latinamerikanske kontinent; går derfor ind for den strategi, hvor der i handelsforbindelserne mellem EU og Latinamerika gøres en indsats for at bevare de strategiske og traditionelle sektorer i regionerne i den yderste periferi, og hvor der både gives passende kompensation for disse konsekvenser og tages særlig højde herfor, således at de forpligtelser, som disse EU påtog sig over for disse regioner i dets europæiske strategi for regionerne i den yderste periferi i 2009, ikke undergraves;
27.

noterer sig, at Kommissionen i dokumentet Europa 2020 - en strategi for intelligent, bæredygtig og inklusiv vækst - foreslår, at der opstilles fem mål for EU, herunder et mål om at bringe 20 mio. mennesker ud af en situation, hvor de risikerer at blive ramt af fattigdom; minder om, at dette mål ikke svarer til de oprindelige ambitioner i Lissabontraktaten, som det desværre ikke har været muligt at nå (udryddelse af fattigdom); mener, at fattigdom og social udstødelse skal udryddes gennem troværdige, konkrete og bindende foranstaltninger; mener, at det foreslåede tal er for lavt, og at målsætningen om et Europa uden fattigdom ikke må glemmes; mener, at dette mål skal nås gennem konkrete og passende foranstaltninger og ved at kombinere det foreslåede tal med en målsætning om at reducere fattigdommen i alle medlemsstater for at tilskynde de enkelte medlemsstater til at bidrage til at nå målet og gøre det troværdigt gennem passende foranstaltninger, navnlig hvad angår politikkerne til støtte af omsorgsafhængige personer; mener, at dette mål skal nås gennem konkrete og passende foranstaltninger, navnlig ved at indføre mindsteindkomstordninger i alle EU-medlemsstater;
59.

bekræfter, at klimaforandringerne og andre fremtidige globale energi- og miljømæssige udfordringer kræver udvikling og fremme af rene teknologier og grønne produkter; mener derfor, at det er helt påkrævet at integrere miljøaspekter i alle relevante varer og tjenesteydelser, og at det europæiske standardiseringssystem skal forbedres for at sikre, at disse aspekter bliver inddraget, når der udarbejdes standarder; understreger, at det er nødvendigt at sikre, at miljøorganisationer og offentlige myndigheder med ansvar for miljøbeskyttelse deltager aktivt i standardiseringsudvalgene på nationalt og europæisk plan; fremhæver, at behovet for at gøre europæiske innovationsbestræbelser gældende i forbindelse med globale strategier til bekæmpelse af klimaforandringer og imødegåelse af energi-, samfunds- og miljømæssige udfordringer også skal afspejles i fastsættelsen af nye retningslinjer for standardiseringsmodeller;
2.

opfordrer den zimbabwiske regering til straks at skrotte de arbitrært opkrævede gebyrer for lejemålsfornyelse, som beboerne ganske enkelt ikke har mulighed for at betale; kræver i denne forbindelse, at de zimbabwiske myndigheder ophører med at anvende zoneinddelingslove kombineret med tvangsudsættelser i partipolitisk øjemed, således som det var tilfældet under Operation Murambatsvina-kampagnen i 2005; opfordrer derfor den zimbabwiske regering til i samråd med alle ofrene for tvangsudsættelser at udarbejde en boligpolitik, der opfylder beboernes behov;
44.

mener, med bemyndigelse i henvisningen til territorial samhørighed i EUF-traktaten og med det formål at forbedre tilgængeligheden, at det er vigtigt, at mobiliteten for varer og passagerer forbliver en integreret del af politikken for det indre marked, ved at man fremmer nærskibsfart og cabotagesejlads mellem områder og samtidig sikrer bedre forbindelser mellem perifere maritime regioner, regioner i den yderste periferi og øer og fastland og økonomiske kraftcentre; gør i denne forbindelse opmærksom på, at det er afgørende at løse de problemer, som øer i EU, især små øsamfund, har med hensyn til transport af personer og varer, ved at yde støtte til skibsforbindelser, der ikke i tilstrækkelig grad varetages af markedet, og sørge for ensartede omkostninger pr. kilometer for transport af personer, uanset hvor de befinder sig; kræver konkrete foranstaltninger for regionerne i den yderste periferi under hensyntagen til deres særlige situation;
18.

opfordrer de russiske myndigheder til at efterleve alle Den Europæiske Menneskerettighedsdomstols afgørelser og træffe foranstaltninger til at afhjælpe de krænkelser, som er begået i de enkelte tilfælde, herunder ved at sikre, at der foretages en effektiv efterforskning, og at gerningsmændene stilles til ansvar, og ved at vedtage generelle foranstaltninger til implementering af afgørelserne, herunder i form af politiske og juridiske ændringer, der kan sikre, at sådanne krænkelser ikke gentager sig;
25.

påpeger, at den sociale integration af kvindelige vandrende arbejdstagere er endnu mere vanskelig end for de mandlige arbejdstagere, eftersom de er udsat for dobbelt forskelsbehandling; opfordrer derfor arbejdsgiverne til at træffe særlige foranstaltninger for at fremme kvindelige vandrende arbejdstageres sociale integration ved f.eks. at tilbyde dem sprogundervisning og/eller støtteordninger samt for at sikre, at vandrende arbejdstagere registreres, således at de er ydelsesberettiget;
7.

glæder sig over tilsagnet fra den forhenværende kommissær med ansvar for udvikling og humanitær bistand under Den Blandede Parlamentariske Forsamlings ovennævnte samling i Kigali om at fremlægge de nationale og regionale strategidokumenter for AVS-landene (perioden 2008-2013) til demokratisk kontrol i parlamenterne; glæder sig ligeledes over det arbejde, der allerede er gjort i visse AVS-parlamenter med at gennemgå sådanne dokumenter, samt over Den Blandede Parlamentariske Forsamlings gennemgang af de regionale strategidokumenter forud for midtvejsevalueringen og opfordrer til, at der tages behørigt hensyn til denne indsats;
12.

opfordrer EU's diplomatiske repræsentanter i Beijing til at besøge regionen for at give Rådet og den højtstående repræsentant/næstformanden tilbagemelding om den nuværende situation med hensyn til problematikken om undervisning og sprog;
16.

tilslutter sig Ombudsmandens opfattelse af, at udover overholdelsen af bindende regler, hvilket er obligatorisk for forvaltningen, er det af grundlæggende betydning for en god forvaltning, at der over for borgerne udvikles en ægte servicekultur; opfordrer derfor Ombudsmanden til at iværksætte flere initiativer til over for institutionerne og EU-borgerne at fremme en sådan servicekultur;
19.

gentager og støtter sin formands indbydelse til Aung San Suu Kyi til at deltage i Sakharov-prisoverrækkelsesceremonien i Strasbourg i december; fremhæver, at hun, såfremt hun har mulighed for at deltage, officielt vil få overrakt den Sakharovpris, hun blev tildelt i 1990 for alt, hvad hun har gjort for at fremme demokrati og frihed i Burma;
—

der navnlig henviser til konklusionerne fra de besøg, som Europa-Parlamentets ad hoc-delegation for Vestsaharas aflagde i september 2006 og januar 2009, hvori den opfordrede til, for så vidt alle berørte parter kunne nå til enighed herom, at lade mandatet for FN's mission for folkeafstemningen i Vestsahara (MINURSO) udvide til også at omfatte beføjelser til at overvåge respekten for menneskerettighederne i Vestsahara, og hvori den desuden opfordrede Kommissionen til eventuelt gennem sin delegation i Rabat at overvåge menneskerettighedssituationen i Vestsahara og jævnligt sende missioner dertil,
9.

påpeger, at principperne i stabilitets- og vækstpagten ikke altid er blevet overholdt før i tiden; minder om, at omend det er nødvendigt for gældsramte lande at genvinde balancen i de offentlige finanser og mindske gælden, vil dette alene ikke løse problemet med økonomiske ubalancer mellem landene i euroområdet og mere bredt i EU; opfordrer derfor til ubegrænset og mere sammenhængende anvendelse af stabilitets- og vækstpagten; mener, at pagten bør suppleres af udvikling af et system for tidlig varsling, der skal identificere eventuelle uoverensstemmelser, f.eks. i form af et »europæisk semester«, med henblik på ikke alene at øge overvågningen og styrke den økonomisk-politiske koordination for at sikre den finanspolitiske konsolidering, men også - ud over den budgetmæssige dimension - at håndtere andre makroøkonomiske ubalancer og styrke håndhævelsesprocedurerne;
8.

mener, at Parlamentet i tilfælde af, at Kommissionen undlader at afgive et sådant tilsagn og/eller fortsætter med at udvise manglende samarbejdsvilje over for Ombudsmanden, kan indføre sanktioner over for Kommissionen, og at sådanne sanktioner bl.a. kan bestå i at opføre en del af Kommissionens budget til administrative udgifter i reserven;
7.

er foruroliget over den seneste tids udvikling, som kan undergrave friheden og pluralismen i medierne; opfordrer myndighederne til at træffe alle nødvendige foranstaltninger til at værne om disse væsentlige elementer i et demokratisk samfund og til at afstå fra ethvert forsøg på direkte eller indirekte at kontrollere indholdet af de nationale mediers nyhedsformidling; understreger det presserende behov for en lovreform på medieområdet og glæder sig derfor over, at der for nylig er fremsat forslag om indførelse af public service radio og tv i Ukraine; glæder sig også over de ukrainske myndigheders offentlige tilsagn om, at det nødvendige lovgrundlag for oprettelse af et public service radio- og tv-selskab vil blive vedtaget inden årets udgang; beklager, at de to uafhængige tv-stationer TVi og TV5 er blevet frataget nogle af deres sendefrekvenser; henstiller til myndighederne at sikre, at retssager ikke medfører en selektiv annullering af sendefrekvenser, og tage enhver afgørelse eller udnævnelse, der kan indebære en interessekonflikt, op til revision;
4.

minder om betydningen af retssikkerhed; glæder sig over, at Kommissionen udarbejdede en fortegnelse over ofte stillede spørgsmål til den anden offentlige høring for at fremhæve de vigtige ændringer, som er foreslået i udkastet til regler; opfordrer Kommissionen til, når det endelige lovgivningsmæssige ramme er blevet vedtaget, at udarbejde et sammenfattende notat og en ny fortegnelse over ofte stillede spørgsmål for at forklare den endelige ramme i detaljer for markedets aktører;
46.

opfordrer Kommissionen til at analysere de respektive nationale handlingsplaner for vedvarende energi, som medlemsstaterne har forelagt; opfordrer Kommissionen til om nødvendigt at gribe ind for at hjælpe visse medlemsstater med at forbedre deres planer og til at anvende alle sine beføjelser for at sikre, at medlemsstaterne opfylder deres juridiske forpligtelse til at nå deres nationale mål; fremhæver samarbejdsmekanismerne i direktivet, som skal hjælpe medlemsstaterne med at nå deres mål; opfordrer endvidere Kommissionen til at oprette en samarbejdsplatform mellem nationale kompetente myndigheder for at fremme udveksling af information og indkredsningen af bedste praksis for vedvarende energi;